section_heading: Radnja
paragraph_text: Zli čarobnjak Valtor bježi iz zatvora dimenzije Omega te zajedno s vješticama Trix postaje prijetnja Magičnoj Dimenziji. Valtor i Trix krenu u napad na brojne planete, uključujući i Laylin planet Andros, gdje remete mir i šire strah kako bi postali najmoćniji zlikovci čarobnog svemira. Kako bi postale jače i bile spremna za borbu protiv Valtora, Winxice moraju dobiti Enchantix, novu vilinsku transformaciju. No put do Enchantixa nije lagan jer zahtjeva od vila da se žrtvuju za svoje bližnje. Kroz brojne izazove i prepreke, Winxice dobivaju svoje Enchantix moći, a Bloom od Valtora saznaje sve više o svojoj prošlosti i o svojim biološkim roditeljima.